Erasmus Zahl flyttet omkring 1840–50 til Kjerringøy lengre nord i amtet, hvor Anna Elisabeth Ellingsen, f. Sverdrup, nylig var blitt enke etter handelsmann Jens Nicolai Ellingsen. Zahl og Anna Ellingsen inngikk ekteskap, og dermed overtok Zahl handelsstedet Kjerringøy. Det var i Zahls tid at Kjerringøy nådde sine velmaktsdager. Flere oppgangsår, og herunder ti års sildeperiode mellom 1865 og 1876, gjorde at Zahl økte sin formue med nærmere 156 000 spesiedaler til 265 000 spesiedaler.